Mi ara tesɛu tmeṭṭut taqbaylit taqcict zik nni tettwaɛzel amzun akken tedda di ṭayefa n teqcict nni i tesɛa, am akken neẓra timetti taqbaylit ur tefki ara azal i teqcict am akken i as-tefka i uqcic, mi ara d illal uqcic xeddmen fell-as tameɣra, urar s icewwiqen lɛali deg-s tayemmat tekkat afzim ɣef unyir-is, ttawin-t-d isefra s wayes t-ccekiren tameṭṭut, ɣas akken At zik qqaren-d deg wawal sɛaya deg unyir n tmeṭṭut dderya deg unyir n urgaz, maca llum yettuɣal yal ass ɣer tmeṭṭut i d-ixelfen taqcict aladɣa ma yella tuqtten-t ɣur-s teḥdayin, dɣa imir ara tuɣal di rrif tezga tettwarkeḍ acku teǧǧa-d taqcict ɣer deffir, tezga ɛuyrent-tt, luqben-t-tt tenuḍin-is d tezyiwin-is, ayen ɛebban-t tuyat-is macidrus.